**N á v r h**

**Zmluva o dielo č. .......................**

*podľa ustanovenia § 536 a nasl. Zákona č. 513/1991 Zb. Obchodný zákonník v platnom znení*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zmluvné strany**

**Objednávateľ:**

Názov: **Stredná zdravotnícka škola**

Sídlo: Masarykova 27, 071 01 Michalovce

IČO: 00 606 782

DIČ:

Štatutárny orgán: RNDr. Dušan Žaludko

Bankové spojenie:

IBAN:

(ďalej len „Objednávateľ“)

a

**Zhotoviteľ:**

Názov:

Sídlo:

IČO:

IČ DPH:

Štatutárny orgán:

Bankové spojenie:

IBAN:

Zapísaný v obchodnom registri Okresného súdu ............................. oddiel ......................vložka

(ďalej len „Zhotoviteľ“)

(Ďalej spoločne aj „**Zmluvné strany**“)

Uzatvárajú na základe vzájomne dosiahnutého konsenzu predovšetkým podľa ustanovenia § 536 a násl. Zák. č. 513/1991 Zb obchodný zákonníka túto Zmluvu o dielo (ďalej len „Zmluva“)

**Preambula**

Zmluva sa uzatvára na základe výsledku verejného obstarávania na zákazku s názvom „**Michalovce – Stredná zdravotnícka škola – spojenie hlavnej a vedľajšej budovy“** v zmysle zák. č. 343/2015 Zz. o verejnom obstarávaní a o zmene a doplnení niektorých zákonov v znení neskorších predpisov postupom podlimitnej zákazky bez využitia el. trhoviska.

**Článok I.**

**Východiskové podklady a údaje**

1. Podkladmi pre uzavretie tejto Zmluvy sú:
   1. Projekt diela (stavby) a výkaz výmer vypracovaný **SURIKATA, spol. s r.o. Michalovce, zodpovedný projektant: Ing. Pavol Repovský – autorizovaný stavebný inžinier** (ďalej len „Projekt“)
   2. Súťažné podklady Objednávateľa
   3. Ponuka predložená Zhotoviteľom zo dňa .........................
   4. Rozpočet stavby podľa jednotlivých položiek zahŕňajúcich špecifikáciu diela podľa záväznej ponuky Zhotoviteľa zo dňa ................, - príloha č. 1 Zmluvy
   5. Zmluvnými stranami odsúhlasený Harmonogram diela v zmysle prílohy č. 2 Zmluvy (ďalej len „Harmonogram“)
   6. Stavebné povolenie zo dňa ......................
2. Východiskovými údajmi na uzavretie Zmluvy sú:
   1. Názov diela: Michalovce – Stredná zdravotnícka škola – spojenie hlavnej a vedľajšej budovy
   2. Miesto zhotovenia diela: kú. Michalovce par. č. 2504,2505,2506,2507 – areál školy
   3. Investor (stavebník) Objednávateľ: Stredná zdravotná škola, Michalovce
   4. Zhotoviteľ projektu a autorský dozor a koordinátor dokumentácie: Ing. Pavol Repovský
   5. Zodpovedný zástupca Objednávateľa na konanie v technických veciach: RNDr. Dušan Žaludko
   6. Zodpovedný zástupca Objednávateľa na konanie vo veci dodatočných prác: RNDr. Dušan Žaludko
   7. Zodpovedný zástupca Zhotoviteľa na konanie vo veciach technických:
   8. Stavbyvedúci: .....................................
   9. Stavebný dozor: Ján Trello
3. Zodpovední zástupcovia Zmluvných strán nie sú oprávnení meniť Zmluvu. Zmena zodpovedného zástupcu, stavebného dozoru alebo stavbyvedúceho sa môže uskutočniť na základe písomného oznámenia dotknutej Zmluvnej strany doručeného druhej Zmluvnej strane, bez potreby dodatku k Zmluve, pričom táto zmena je účinná okamihom druhej Zmluvnej strane.

**Článok II.**

**Predmet Zmluvy**

1. Predmetom Zmluvy je zhotovenie diela v súlade so Zmluvou, ktorým je názov: „**Michalovce – Stredná zdravotnícka škola – spojenie hlavnej a vedľajšej budovy“.** Predmet Zmluvy je podrobne špecifikovaný v dokumentácii pre stavebné povolenie, Projekte a rozpočte stavby Zhotoviteľa.
2. Zhotoviteľ sa zaväzuje zhotoviť Dielo vo vlastnom mene a na vlastnú zodpovednosť za podmienok dohodnutých v Zmluve, riadne a včas zhotovené Dielo odovzdať Objednávateľovi, ktoré je Objednávateľ po splnení podmienok uvedených v Zmluve povinný bezodkladne prevziať. Zhotoviteľ je povinný postupovať pri vykonávaní Diela s odbornou starostlivosťou a zhotoviť Dielo tak, aby Dielo vyhovovalo všetkým príslušným technickým normám a predpisom.
3. Súčasťou Diela je vykonanie záverečných kvalitatívno – technických skúšok, ktorými Zhotoviteľ preukáže funkčnosť a kvalitu Diela (jeho časti) v súlade s Projektom diela (stavby). Počas zhotovovania Diela bude Zhotoviteľ vykonávať aj individuálne skúšky jednotlivých zabudovaných súčastí Diela v zmysle platných STN a EN, o čom bude viesť písomnú dokumentáciu a doklady potrebné pre kolaudáciu Diela odovzdá Objednávateľovi spolu s Dielom.
4. Zhotoviteľ potvrdzuje, že sa oboznámil s rozsahom a povahou predmetu Zmluvy, s Projektom dodaným Objednávateľom a s ďalším podkladmi podľa Zmluvy. Zhotoviteľovi sú známe technické, kvalitatívne a iné podmienky potrebné k zhotoveniu Diela a pozná všetky európske normy a technické normy platné v SR, týkajúce sa Diela. Úkony potrebné k zhotoveniu Diela sú predmetom činnosti Zhotoviteľa. Zhotoviteľ vyhlasuje, že disponuje takými kapacitami a odbornými znalosťami, ktoré sú pre vykonanie Diela potrebné.

**Článok III.**

**Termíny plnenia, odovzdanie a prevzatie Diela**

1. Objednávateľ odovzdá protokolárne Zhotoviteľovi miesto, kde sa Dielo bude zhotovovať (ďalej len „stavenisko“), **do 7 kalendárnych dní odo dňa nadobudnutia účinnosti Zmluvy** spolu s príslušnými povoleniami. Táto skutočnosť sa zaznamenáva v stavebnom denníku. Staveniskom sa rozumie priestor, na ktorom zhotoviteľ vykonáva stavebnomontážne práce súvisiace so zhotovením Diela. V protokole o odovzdaní staveniska budú uvedené všetky doklady (vrátane Projektu v dvoch vyhotoveniach) a rozhodnutia potrebné k vykonaniu Diela, ktoré sú odovzdávané Zhotoviteľovi a bude jednoznačne vymedzený rozsah odovzdaného staveniska.
2. Ku dňu odovzdania staveniska Objednávateľ určí bod napojenia pre odber el. energie, vody, plynu, prípadne tepla pre potreby Diela. Náklady na úhradu energií hradí Zhotoviteľ a sú súčasťou ceny Diela.
3. Zhotoviteľ zabezpečí zariadenie staveniska a jeho osvetlenie a stráženie. Na stavenisku môžu vstupovať iba poverení zamestnanci Objednávateľa, alebo Zhotoviteľa, prípadne nimi poverené tretie osoby.
4. Zhotoviteľ sa zaväzuje zhotoviť a odovzdať Objednávateľovi Dielo v rozsahu podľa čl. II. tejto zmluvy v termíne **do 4 mesiacov odo dňa odovzdania staveniska.** **Zhotoviteľ začne so zhotovovaním Diela protokolárnym odovzdaním staveniska Objednávateľom a zhotovovať dielo bude v termínoch podľa Harmonogramu Diela, ktorý Zhotoviteľ predloží Objednávateľovi pri uzavretí Zmluvy a tvorí prílohu č. 2 tejto Zmluvy.** Ak Zhotoviteľ riadne pripraví Dielo alebo časť Diela na odovzdanie pred zmluvne dohodnutým termínom, môže Objednávateľ Dielo alebo túto časť Diela prevziať aj v skoršom, ako dohodnutom termíne.
5. Zhotoviteľ je povinný ihneď písomne zápisom v stavebnom denníku, faxom, prípadne emailom na adresu Objednávateľa uvedenú v čl. XI. oznámiť Objednávateľovi o vzniku akejkoľvek udalosti, ktorá bráni alebo sťažuje zhotovovanie Diela a ohrozuje splnenie termínov podľa Harmonogramu Diela. Ak takúto udalosť nezavinil Zhotoviteľ a táto udalosť spôsobila omeškanie termínov podľa Harmonogramu Diela, alebo ovplyvnila kvalitu vykonávaného Diela, následky, ktoré z tejto udalosti vzniknú sa nepovažujú za porušenie Zmluvy. Prípadné prekážky pri zhotovovaní Diela na strane Objednávateľa sú dôvodom na predĺženie termínu dokončenia Diela.
6. Predĺženie konečného termínu vykonania Diela, musí byť odsúhlasené zmluvnými stranami vo forme dodatku k Zmluve. Predĺženie alebo skrátenie čiastkových termínov podľa Harmonogramu bez zmeny konečného termínu vykonania Diela môže byť dohodnuté Zmluvnými stranami aj bez potreby dodatku k Zmluve, pričom je potrebný súhlas stavebného dozoru Objednávateľa.
7. Zhotovenie Diela bude dokladované protokolom o odovzdaní a prevzatí Diela, ktorý pripraví Zhotoviteľ a podpíšu obidve Zmluvné strany. Oznámenie o ukončení Diela a pripravenosť k odovzdaniu Diela odovzdá Zhotoviteľ Objednávateľovi písomne najmenej 7 pracovných dní vopred. Na základe písomného oznámenia zvolá Objednávateľ preberacie konanie.
8. K termínu preberacieho konania odovzdá Zhotoviteľ Objednávateľovi tieto písomnosti, ktoré podmieňujú prevzatie Diela, a to v dvoch vyhotoveniach:
   1. Projektovú dokumentáciu Diela so zakreslením všetkých zmien a odchýliek oproti dokumentácia, ktorá bola odsúhlasená ako súčasť stavebného povolenia príslušným úradom štátnej správy, prípadne oproti dokumentácie, ktorú prevzal Zhotoviteľ pred začatím prác od Objednávateľa,
   2. Kópiu stavebného denníka
   3. Platné atesty použitých a zabudovaných výrobkov a materiálov,
   4. Certifikáty určených výrobkov v zmysle zák. č. 56/2018 Zz. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov,
   5. Doklady o osvedčení technickej dokumentácie a doklady o vykonaní úradných skúšok, odborných prehliadok a odborných skúšok technických zariadení (§5, §12 a § 13 vyhl. č. 508/2009 Zz. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenie v znení neskorších predpisov),
   6. Záznamy o vykonaných skúškach kvality použitých materiálov, tlakových skúškach rozvodu vody, kúrenia a pod. funkčných skúškach, kúrenia a vyhradených technických zariadení,
   7. Záručné listy použitých výrobkov, konštrukcií, strojov a zariadení,
   8. Koncept konečnej faktúry na odsúhlasenie.
9. Súčasťou protokolu o odovzdaní a prevzatí Diela je aj zoznam drobných vád, ktoré nebránia užívaniu, s určením termínu v ktorom je Zhotoviteľ povinný ich odstrániť, inak Objednávateľ nie je Dielo povinný prevziať.
10. Ak pri preberacom protokole Objednávateľ zistí, že Dielo vykazuje vady a nedorobky, preukázateľne brániace jeho riadnemu užívaniu, prípadne nie je kompletná dokladová časť podľa bodu 8. tohto čl. Zmluvy odmietne prevzatie Diela, o čom Zmluvné strany vyhotovia písomný záznam. Po odstránení vád a nedorobkov, ktoré bránili úspešnému prevzatiu Diela, oznámi Zhotoviteľ túto skutočnosť Objednávateľovi a vyzve ho k prevzatiu Diela.
11. Dielo je Zhotoviteľ povinný odovzdať vyčistené a upratané. Zhotoviteľ je povinný pri odovzdaní Diela usporiadať svoje stroje, výrobné zariadenia, zvyšný materiál a odpad na stavenisku tak, aby mohol Objednávateľ Dielo riadne prevziať a užívať. Stavenisko je Zhotoviteľ povinný úplne vypratať a upraviť podľa Projektu do 10 pracovných dní odo dňa protokolárneho odovzdania a prevzatia Diela, okrem zariadení, nutných na odstránenie vád a nedorobkov. V prípade nesplnenia povinností Zhotoviteľa podľa predchádzajúcich viet tohto odseku, môže Objednávateľ za náklady Zhotoviteľa uvoľniť a vypratať stavenisko.

**Článok IV.**

**Cena diela a platobné podmienky**

1. Zhotoviteľ vo svojej ponuke ocenil materiály a práce v zmysle Projektu a výkazu výmer. Cena za Dielo zohľadňuje aj prípadné rozdiely medzi Projektom a výkazom výmer, na ktoré bol Zhotoviteľ povinný upozorniť v procese verejného obstarávania pri spracovávaní ponuky. Cenu Diela Zhotoviteľ dokladá Rozpočtom, ktorý tvorí prílohu č. 1 k Zmluve a neodvolateľne vyhlasuje, že cena za Dielo je konečná a kompletná.
2. Cena za vykonanie Diela bez dane z pridanej hodnoty je dohodnutá vo výške ........................ Eur (slovom .........................euro/100), sadzba DPH 20%, cena s DPH .........Eur (slovom ...................euro/100). V cene za Dielo sú zahrnuté všetky náklady na jeho vykonanie, aj náklady na vybudovanie, prevádzku, údržbu a vypratanie zariadenia staveniska Zhotoviteľa, vrátane nákladov na spotrebovanú energiu a média počas zhotovovania Diela.
3. Cenu za Dielo zaplatí Objednávateľ Zhotoviteľovi postupne podľa ukončenia jednotlivých prác na Diele. Priebežné faktúry bude Zhotoviteľ vystavovať mesačne na základe Objednávateľom a stavebným dozorom odsúhlasených súpisov vykonaných prác tak, že vystaví priebežnú faktúru za práce na Diele uskutočnené v príslušnom mesiaci do 10 kalendárnych dní po skončení príslušného kalendárneho mesiaca. **Celková suma všetkých takých čiastok ceny Diela zaplatených Zhotoviteľovi podľa predchádzajúcej vety nesmie presiahnuť 90 % ceny Diela s DPH uvedenej v ods. 2 tohto článku Zmluvy.** V konečnej faktúre Zhotoviteľ uvedie aj sumu, ktorú už Objednávateľ Zhotoviteľovi zaplatil na základe priebežných faktúr a v prípade dodatočných alebo redukovaných prác podľa bodu 9. tohto článku Zmluvy budú tieto zaúčtované v konečnej faktúre.
4. Jednotlivé faktúry budú obsahovať všetky zákonné náležitosti a to najmä:
   1. Obchodné meno, sídlo, trvalý pobyt, miesto podnikania, daňové identifikačné číslo Zhotoviteľa,
   2. Obchodné meno sídlo, identifikačné číslo Objednávateľa,
   3. Poradové číslo faktúry,
   4. Dátum uskutočnenia zdaniteľného plnenia,
   5. Dátum vyhotovenia faktúry,
   6. Názov, množstvo – popis fakturovaných prác,
   7. Výška ceny bez dane s rozpisom fakturovaných čiastok,
   8. Sadzba DPH,
   9. Výška DPH celkom,
   10. Cena celkom s DPH,
   11. Označenie názov Diela,
   12. Označenie peňažného ústavu a účtu, na ktorý sa má fakturovaná čiastka uhradiť,
   13. Odtlačok pečiatky Zhotoviteľa a podpis oprávnenej osoby k podpisu faktúry.
5. Prílohou a súčasťou faktúr bude súpis vykonaných prác, ktorý bude vopred odsúhlasený Objednávateľom a stavebným dozorom a v prípade konečnej faktúry aj preberací protokol Diela. V prípade, že faktúra nebude obsahovať zákonné alebo v Zmluve uvedené náležitosti, nebude k nej pripojený Objednávateľom a stavebným dozorom odsúhlasený súpis vykonaných prác resp. preberací protokol Diela, je Objednávateľ oprávnený vrátiť ju Zhotoviteľovi v lehote splatnosti na doplnenie a prepracovanie s písomným odôvodnením. V týchto prípadoch prestáva platiť pôvodná lehota splatnosti a Objednávateľ nie je v omeškaní s úhradou ceny Diela. Nová lehota splatnosti začne plynúť doručením opravenej alebo novej faktúry Objednávateľovi.
6. **Faktúry vystavené Zhotoviteľom, budú splatné do 30 kalendárnych dní od ich doručenia na adresu Objednávateľa, a to bezhotovostne na účet Zhotoviteľa, uvedený na faktúre a v záhlaví Zmluvy.**
7. **Dodatočné a redukované práce:** 
   1. Dodatočné práce na Diele, ktoré pri zhotovovaní Diela neboli zahrnuté do Projektu a ktoré z tohto dôvodu neboli premietnuté do Rozpočtu stavby, je Zhotoviteľ povinný vykonať, ak o to Objednávateľ písomne požiada alebo ak na základe písomného oznámenia Zhotoviteľa Objednávateľ resp. zodpovedný zástupca podľa čl. I. tejto Zmluvy písomne schváli ich konanie. Oznámenie podľa predchádzajúcej vety bude predložené Objednávateľovi formou výkazu dodatočných prác s uvedením rozsahu, ceny a so zdôvodnením. Pre ocenenie dodatočných prác budú použité jednotkové ceny z rozpočtu stavby. V prípade realizácie dodatočných prác, ktoré neboli ocenené v rozpočte stavby, predloží Zhotoviteľ Objednávateľovi na odsúhlasenie písomne cenovú kalkuláciu najneskôr do 3 pracovných dní od požiadavky Objednávateľa na dodatočné práce. Zhotoviteľ je oprávnený vykonať práce až na základe podpísaného dodatku k Zmluve Zmluvnými stranami. V prípade vykonania dodatočných prác bez ich oznámenia, schválenia a uzavretia dodatku k Zmluve vopred, bude náklady na realizáciu týchto prác znášať v plnej výške Zhotoviteľ.
   2. Dodatočné práce bude Zhotoviteľ fakturovať po ukončení jednotlivých etáp. Resp. v konečnej faktúre s tým, že tieto práce budú v súpise vykonaných prác, ktorý je neoddeliteľnou súčasťou faktúry, výrazne označené.
   3. V prípade, ak sa bude jednať o dodatočné práce, ktoré by vyvolali predĺženie termínu vykonania Diela, Zmluvné strany uzatvoria dodatok k tejto Zmluve.
8. Objednávateľ nenahradí Zhotoviteľovi náklady z havarijných situácií na Diele, ktoré vznikli neodbornosťou alebo porušením povinností Zhotoviteľa.
9. **Objednávateľ zadrží sumu vo výške 10% z celkovej fakturovanej sumy (konečná faktúra) ako zábezpeku na svoje prípadné nároky zo zodpovednosti za vady diela, ktorú vyplatí Zhotoviteľovi vo výške 50% zadržanej sumy po uplynutí dvadsiatich štyroch (24) mesiacov zo záručnej doby a zvyšok zadržanej sumy po uplynutí celej záručnej doby. Objednávateľ vyplatí Zhotoviteľovi zadržanú sumu podľa predchádzajúcej vety tohto odseku kedykoľvek počas plynutia záručnej doby ihneď potom, čo zhotoviteľ preukáže Objednávateľovi, že zabezpečil svoj záväzok zo zodpovednosti za vady diela bankovou zárukou.**
10. **Zhotoviteľ je oprávnený zabezpečiť svoj záväzok zo zodpovednosti za vady diela bankovou zárukou zriadenou v prospech Objednávateľa vo výške 10% z ceny za dielo podľa článku 5 tejto zmluvy, ktorá musí byť vystavená najneskôr v lehote do 30 dní odo dňa odovzdania a prevzatia diela objednávateľom podľa tejto zmluvy na dobu minimálne šesťdesiat (60) mesiacov odo dňa podpísania zápisnice o odstránení všetkých vád a nedorobkov uvedených v protokole o odovzdaní a prevzatí diela. Banková záruka musí byť vystavená tuzemskou bankou a musí oprávňovať objednávateľa na čiastočné alebo úplné využívanie bankovej záruky. Banková záruka nesmie obsahovať zákaz odstúpenia, založenia alebo vinkulácie nárokov zo záruky.**
11. **Fakturácia sa bude uskutočňovať na základe priebežnej - mesačnej fakturácie do výšky maximálne 90% z ceny diela v Eur s DPH, a na základe záverečnej – konečnej faktúry vystavenej najneskôr do 30 dní odo protokolárneho odovzdania a prevzatia diela.**

**Článok VI.**

**Práva a povinnosti Zmluvných strán**

1. Zhotoviteľ je povinný vykonať Dielo v súlade so Zmluvou a zodpovedá za to, že Dielo bude mať vlastnosti dohodnuté v Zmluve, určené Projektom a bude zodpovedať kvalitatívnym požiadavkám, ktoré sú stanovené slovenskými technickými normami.
2. Materiál, stroje, zariadenia alebo konštrukcie slúžiace k vykonaniu Diela dodá Zhotoviteľ na svoje náklady a nebezpečenstvo. Zhotoviteľ zabezpečí na svoje náklady ich dopravu a skladovanie vrátane presunu zo skladu na stavenisko (montážne pracovisko).
3. Zhotoviteľ je pri zhotovovaní Diela povinný udržiavať čistotu a poriadok na stavenisku a v jeho bezprostrednom okolí, odstraňovať odpady a nečistoty v súlade s právnymi predpismi a zodpovedá v plnom rozsahu za zabezpečenie ochrany pred požiarmi a bezpečnosti a ochrany zdravia pri práci v objekte Objednávateľa a zaväzuje sa dodržiavať všeobecne záväzné právne predpisy v oblasti ochrany pred požiarmi a bezpečnosti a ochrany zdravia pri práci, najmä zákon č. 314/2001 Zz. o ochrane pred požiarmi, vyhláška MV SR č.121/2002 Zz. o požiarnej prevencii, zákon č. 124/2006 Zz. o bezpečnosti a ochrane zdravia pri práci, zák. č. 377/2004Zz. o ochrane nefajčiarov. Zhotoviteľ sa zaväzuje v súlade s nariadením vlády SR č. 396/2006 Zz. o minimálnych bezpečnostných a zdravotných požiadavkách na stavenisko pre zaistenie bezpečnosti a ochrany zdravia pri práci na stavenisku určiť koordinátora bezpečnosti.
4. Zhotoviteľ je povinný zabezpečiť stavebnú pripravenosť staveniska, súčinnosť a koordináciu všetkých subdodávateľov, vrátane výkonu priamych dodávok Objednávateľa podľa Harmonogramu Diela.
5. Ak pri vykonávaní Diela vznikne havarijná situácia (ktorou sa rozumie najmä situácia, pri ktorej priamo hrozí poškodenie života, zdravia alebo majetku alebo takéto poškodenie nastalo), je Zhotoviteľ povinný túto okamžite riešiť a odstrániť. Úhradu nákladov takto vzniknutých bude Zhotoviteľ riešiť s Objednávateľom, pričom sa prihliadne na to či tejto situácii bolo možné predísť a prihliadne sa na okolnosti zavinenia Zmluvných strán. Objednávateľ v žiadnom prípade Zhotoviteľovi nehradí také náklady z havarijných situácií, ktoré vznikli neodbornosťou alebo porušením povinností Zhotoviteľovi podľa Zmluvy.
6. **Zhotoviteľ je pri vykonávaní Diela povinný dodržiavať všetky podmienky pre vykonanie Diela uvedené v príslušnom stavebnom povolení, ako aj ďalšie podmienky Objednávateľa. Zhotoviteľ je povinný vopred dohodnúť s Objednávateľom prípadnú potrebu odstavenia elektrickej energie alebo iné zásahy, ktoré by mohli ohroziť prevádzkové činnosti Objednávateľa. V opačnom prípade Zhotoviteľ zodpovedá za škody, ktoré Objednávateľ v dôsledku takéhoto konania utrpel.**
7. Zhotoviteľ je povinný pozvať zástupcu Objednávateľa a stavebný dozor na funkčné, komplexné a tlakové skúšky technologických dodávok a zariadení, ktoré sa stanú súčasťou Diela (napr. kúrenie, rozvod vody a pod.). pozvanie podľa predchádzajúcej vety je povinný doručiť pozvaným osobám najmenej 5 dní pred konaním uvedených skúšok.
8. Zhotoviteľ je povinný viesť stavebný denník, a to od dňa prevzatia staveniska až do odovzdania Diela a odstránenia prípadných vád a nedorobkov. Do stavebného denníka bude Zhotoviteľ zapisovať všetky skutočnosti rozhodujúce pre vykonanie Diela. Zhotoviteľ je povinný sledovať obsah stavebného denníka a vyjadrovať sa k zápisom Objednávateľa, stavebného dozoru a autorského dozoru v ňom uvedeným, do 2 pracovných dní od zápisu, inak sa má za to, že s obsahom zápisu súhlasí. Objednávateľ má právo robiť si zo stavebného denníka fotokópie. Objednávateľ je povinný sa k zápisom Zhotoviteľa vyjadrovať do 4 pracovných dní od zápisu. V súrnych prípadoch Zhotoviteľ odošle zápis do stavebného denníka Objednávateľovi emailom na adresy uvedené v článku XI. Zmluvy a Objednávateľ sa k nemu vyjadrí do 2 pracovných dní. Okrem stavbyvedúceho a stavebného dozoru má právo vykonávať zápisy v stavebnom denníku zástupca Zhotoviteľa Projektu – autorský dozor.
9. Denník sa skladá z úvodných listov, z denných záznamov a príloh. Úvodné listy v denníku budú obsahovať:
   1. Základný list, v ktorom je uvedený názov a sídlo Zhotoviteľa, Objednávateľa a zmeny týchto údajov,
   2. Identifikačné údaje Diela podľa Projektu
   3. Zoznam dokumentácie Diela jeho zmien a doplnkov,
   4. Prehľad skúšok Diela každého druhu.

Denné záznamy sa budú písať do knihy s očíslovanými listami na dva oddeliteľné prepisy, denné záznamy čitateľne zapisuje a podpisuje stavbyvedúci vždy v ten deň, keď sa práce vykonali, alebo keď nastali okolnosti, ktoré sú predmetom zápisu.

1. Zhotoviteľ je povinný vyzvať písomne Objednávateľa na kontrolu všetkých prác, ktoré majú byť zakryté alebo sa stanú v ďalšom postupe zhotovovania Diela neprístupnými, minimálne tri pracovné dni vopred. Ide najmä o nasledovné práce – izolácie, zloženie podláh a striech, zakryté stavebné konštrukcie, výstuž, vnútorné technické zariadenia. Ak Zhotoviteľ nesplní povinnosť podľa prvej vety, je povinný umožniť Objednávateľovi vykonanie dodatočnej kontroly a znášať náklady s tým spojené. V prípade, že Objednávateľ nepríde na kontrolu, na ktorú bol riadne pozvaný a vopred sa neospravedlnil a neoznámi iný náhradný termín kontroly, môže Zhotoviteľ pokračovať v realizácii Diela. Ak bude Objednávateľ dodatočne požadovať odkrytie prác, na kontrolu ktorých sa nedostavil aj keď bol riadne pozvaný, Zhotoviteľ je povinný mu takúto dodatočnú kontrolu umožniť s tým, že náklady a termínové náklady a termínové následky znáša Objednávateľ, okrem prípadu, ak sa pri dodatočnej kontrole zistí, že práce boli vykonané v rozpore so Zmluvou.
2. Zhotoviteľ je povinný bez zbytočného odkladu upozorniť na nevhodnú povahu alebo vady veci, podkladov alebo pokynov, daných mu Objednávateľom na zhotovenie Diela a navrhnúť primerané a nové riešenie v zhotovovaní Diela.
3. Ak Zhotoviteľ zistí na stavenisku také prekážky, ktoré mu bránia zhotoviť Dielo riadne a včas, je povinný ihneď takéto prekážky oznámiť Objednávateľovi a Objednávateľ prostredníctvom spracovateľa Projektu navrhne iné vhodné riešenie. V prípade, že by z dôvodu prekážok na stavenisku nemohol Zhotoviteľ pokračovať v prácach, doba prerušenia sa do doby plnenia Zmluvy nezapočítava.
4. Zhotoviteľ bude vo veciach plnenia Zmluvy spolupracovať so stavebným dozorom, autorským dozorom a zodpovedným zástupcom Objednávateľa. Prípadnú zmenu v osobe zodpovedného zástupcu zhotoviteľa, riadiaceho výkon Diela oznámi Zhotoviteľ vopred Objednávateľovi.
5. Zhotoviteľ zabezpečí účasť svojich zamestnancov na preverovaní svojich dodávok a prác, ktoré vykonáva stavebný dozor a bez meškania vykoná opatrenia na odstránenie zistených závad a odchýlok od Projektu.
6. Zhotoviteľ umožní zástupcovi autorského dozoru kontrolovať vykonávanie dohodnutých prác.
7. Zhotoviteľ je povinný sa zúčastniť na operatívnych poradách organizovaných spravidla na úrovni zodpovedných zástupcov Zmluvných strán, stavebného dozoru a iných zúčastnených osôb a kontrolných porád spravidla na úrovni štatutárnych zástupcov zmluvných strán alebo osôb oprávnených zmeniť Zmluvu. Porady sa budú organizovať spravidla na požiadanie Objednávateľa alebo stavebného dozoru. Zhotoviteľ sa zaväzuje plniť všetky úlohy prijaté na týchto kontrolných poradách a plniť ich v dohodnutých termínoch.
8. Zhotoviteľ je povinný v prípade kolaudačného konania včas odovzdať Objednávateľovi alebo jemu poverenému zástupcovi alebo stavebnému dozoru všetky doklady potrebné pre začatie kolaudačného konania.
9. **Zhotoviteľ je povinný predložiť Objednávateľovi k nahliadnutiu ku dňu uzatvorenia zmluvy uzatvorenú poistnú zmluvu na celé obdobie zhotovovania Diela pre možné spôsobenie škody na Diele, zničenie, stratu a odcudzenie Diela alebo jeho časti vo výške zmluvnej ceny diela v Eur s DPH. Zhotoviteľ je povinný toto poistenie udržiavať prípadne jeho rozsah rozšíriť podľa návrhu Objednávateľa až po dobu odovzdania Diela Objednávateľovi.**
10. Ak sa Zhotoviteľ v súvislosti s uzatvorením alebo plnením Zmluvy dozvie o skutočnostiach, ktoré by mohli zakladať trestnoprávnu zodpovednosť Zhotoviteľa alebo Objednávateľa podľa zák. č. 91/2016 Zz. o trestnej zodpovednosti právnických osôb, je povinný ihneď (pred podaním oznámenia na príslušný štátny orgán, ak je Zhotoviteľ povinný podať takéto oznámenie podľa príslušných právnych predpisov) tieto skutočnosti oznámiť Objednávateľovi. Zhotoviteľ bude s Objednávateľom spolupracovať tak, aby trestnosť činu/konania podľa osobitného právneho predpisu zanikla, alebo aby boli zmiernené následky takéhoto nepriaznivého konania a aby takéto konanie nemalo nepriaznivý vplyv na Objednávateľa.
11. **Zhotoviteľ je oprávnený zveriť vykonanie časti diela subdodávateľovi iba v rozsahu uvedenom v zozname subdodávateľov, ktorý tvorí prílohu č. 3 tejto Zmluvy.** Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.
12. V prípade, že sa obe zmluvné strany dohodnú na zmene subdodávateľov uvedených v zozname subdodávateľov, každý subdodávateľ, ktorého sa týka návrh na zmenu, musí spĺňať podmienku oprávnenosti uskutočňovať stavebné práce vo vzťahu k tej časti predmetu zákazky, ktorú má subdodávateľ plniť.
13. **Objednávateľ určuje pravidlo na zmenu subdodávateľov počas plnenia zmluvy:**

- V prípade, ak dôjde počas realizácie diela k zmene subdodávateľa oproti zoznamu subdodávateľa podľa ods. 20 tohto článku, je zhotoviteľ povinný predložiť objednávateľovi do 3 pracovných dní odo dňa kedy sa o tejto skutočnosti dozvie žiadosť o zmenu subdodávateľa v ktorej budú uvedené:

* údaje o novom subdodávateľovi (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo) a údaje o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia,
* informácia o podiele zákazky, ktorú má zhotoviteľ v úmysle zadať novému subdodávateľovi a o predmete zmluvy o subdodávke
* čestné vyhlásenie podpísané osobou oprávnenou konať za zhotoviteľa, že nový subdodávateľ spĺňa alebo najneskôr v čase plnenia bude spĺňať podmienky oprávnenosti uskutočňovať stavebné práce vo vzťahu k tej časti predmetu zákazky, ktorú má tento subdodávateľ plniť.

1. Zhotoviteľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
2. Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi.
3. Objednávateľ rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe nového subdodávateľa a čestného vyhlásenia, pričom podkladom pre prípadné rozhodnutie o nesúhlase s uzatvorením takejto zmluvy môže byť v tomto prípade zistenie rozporu predložených informácii.
4. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke najneskôr do 3 pracovných dní od doručenia žiadosti o udelenie tohto súhlasu. Ak objednávateľ neoznámi svoj nesúhlas do 3 pracovných dní odo dňa doručenia žiadosti o schválenie, v tomto prípade to znamená, že nemá výhrady k výberu nového subdodávateľa a zhotoviteľ je oprávnený uzatvoriť s vybraným novým subdodávateľom príslušnú zmluvu, na základe ktorej bude zabezpečované plnenie tejto Zmluvy.

**Povinnosti a spolupôsobenie Objednávateľa**

1. Objednávateľ poveruje technický dozor Objednávateľa na sledovanie, či sa práce vykonávajú v súlade so Zmluvou, podľa Projektu a podľa dohodnutých podmienok a je tiež oprávnený v mene Objednávateľa vykonávať nižšie uvedené úkony ako stavebný dozor. Na nedostatky zistené v priebehu prác upozorňuje bez meškania zápisom v stavebnom denníku a v zápisoch z kontrolných porád. Stavebný dozor je oprávnený najmä:
   1. Odovzdať stavenisko,
   2. Organizovať a viesť porady týkajúce sa Diela, vrátane vyhotovenia zápisov z týchto porád,
   3. Vyjadrovať sa k zápisom stavbyvedúceho v stavebnom denníku,
   4. Vykonávať kvalitatívno – technickú kontrolu realizovaných prác – výkonov, predpísaných skúšok materiálu, konštrukcií, prác a požadovať doklady, ktoré preukazujú kvalitu uskutočnených prác a dodávok,
   5. Kontrolovať a potvrdzovať vecnú, cenovú správnosť a úplnosť platobných dokladov a podkladov k nim,
   6. Kontrolovať práce a dodávky, ktorú budú ďalším postupom zhotovovania Diela zakryté alebo zneprístupnené,
   7. Spolupracovať so zhotoviteľom Projektu pri výkone autorského dozoru a navrhovať s ním opatrenia na odstránenie prípadných vád v Projekte,
   8. Vykonávať opatrenia na odvrátenie alebo obmedzenie škôd,
   9. Kontrolovať postup prác podľa Harmonogramu Diela,
   10. Vyjadrovať sa k navrhovaným zmenám termínov,
   11. Dohodnúť termíny odstránenie vád a nedorobkov, kontrolovať a potvrdzovať ich odstránenie,
   12. V prípade nutnosti (napr. vznik havarijnej situácie) prerušiť, alebo zastaviť práce zhotoviteľ na nevyhnutne potrebný čas a je povinný okamžite o vzniknutej situácii informovať Objednávateľa.
2. Objednávateľ je oprávnený splnomocniť tretiu osobu na vykonávanie všetkých prác a povinností Objednávateľa z tejto Zmluvy, pričom v takom prípade nedôjde k porušeniu článku X. tejto Zmluvy.
3. Splnomocnená osoba sa Zhotoviteľovi preukáže pre takýto prípad plnomocenstvom, pričom je oprávnená bez potreby uzatvárania dodatku určiť svoje údaje potrebné pre doručovanie podľa čl. XI. Tejto Zmluvy.

**Čl. VII.**

**Prechod vlastníctva a nebezpečenstvo škody**

1. Ak sa Dielo zhotovuje u Objednávateľa, Objednávateľ je vlastníkom zhotovovanej veci (Diela). Objednávateľ je vlastníkom aj tých vecí, ktorých cenu Zhotoviteľ Objednávateľovi vyfakturoval, a to momentom úhrady správne vystavenej faktúry a tých vecí, ktoré boli do Diela zabudované resp. namontované.
2. Nebezpečenstvo škody na Diele, ako aj na všetkých veciach a materiáloch potrebných na zhotovenie diela znáša Zhotoviteľ až do času protokolárneho odovzdania a prevzatia Diela Objednávateľom.

**Článok VIII.**

**Záruka za kvalitu Diela – zodpovednosť za vady**

1. Vadou na účely tejto Zmluvy sa rozumie odchýlka v kvalite, rozsahu, parametroch Diela stanovených Projektom, zmluvou a všeobecne záväznými technickými normami a predpismi. Dielo má tiež vady, ak:
   1. Doklady podľa bodu 8 čl. III. tejto Zmluvy neboli Objednávateľovi odovzdané, boli odovzdané neúplné alebo spôsobom, ktorý je v rozpore s obsahom Zmluvy,
   2. Má právne vady, alebo je zaťažené právami tretích osôb,
   3. Má vady, ktoré existovali pred odovzdaním Diela a stali sa zjavné až po odovzdaní Diela (skryté vady).
2. **Záručná doba na Dielo je dohodnutá na dobu 60 mesiacov** a začína plynúť odo dňa protokolárneho odovzdania a prevzatia Diela Objednávateľom a neplynie v čase, kedy Objednávateľ nemohol užívať plnohodnotne a riadne dielo, resp,. jeho časť pre vady, za ktoré zodpovedá Zhotoviteľ. **Záruka 60 mesiacov sa nevzťahuje na zariadenia, u ktorých záručná doba je stanovená výrobcom zariadenia, pričom zručná doba u týchto zariadení nesmie byť kratšia než ktorú stanovujú platné právne predpisy**. O takejto skutočnosti bude spísaný protokol potvrdený oboma Zmluvnými stranami.
3. V prípade uplatnenia reklamácie vady zašle Objednávateľ bezodkladne písomné oznámenie Zhotoviteľovi, ktoré obsahuje najmä:
   1. Špecifikáciu zmluvného vzťahu, na základe ktorého bolo vykonané plnenie (číslo zmluvy a označenie zmluvných strán),
   2. Názov a množstvo reklamovaného Diela,
   3. Miesto dodania Diela,
   4. Termín dodania Diela,
   5. Popis reklamovanej vady Diela,
   6. Voľbu nároku, ktorý si Objednávateľ uplatňuje a primeranú lehotu, v ktorej má Zhotoviteľ poskytnúť zvolené záručné plnenie,
4. Nahlásenie vady Zhotoviteľ bezodkladne potvrdí Objednávateľovi písomnou formou, Objednávateľ sa zaväzuje vytvoriť Zhotoviteľovi podmienky potrebné na odstránenie vady, prípadne inú potrebnú činnosť za účelom poskytnutia záručného plnenia.
5. Zmluvné strany sa dohodli pre prípad vady Diela, že počas záručnej doby má Objednávateľ právo požadovať od Zhotoviteľa a Zhotoviteľ má povinnosť bezplatne odstrániť vady.
6. Zhotoviteľ sa zaväzuje začať s odstraňovaním prípadných vád Diela do dvoch pracovných dní odo dňa uplatnenia písomnej reklamácie Objednávateľom a vady odstrániť v najkratšom možnom čase. Termín odstránenia vád dohodnú zmluvné strany písomnou formou. Pri vadách, ktoré môžu obmedziť alebo znemožniť prevádzkovú činnosť Objednávateľa je Zhotoviteľ povinný začať s odstraňovaním vád do 24 hodín po uplatnení písomnej reklamácie Objednávateľa.
7. Ak sa ukáže, že vada Diela alebo jeho časti je neopraviteľná, zaväzuje sa Zhotoviteľ dodať do desiatich dní od zistenia tejto skutočnosti alebo od výzvy Objednávateľa náhradné plnenie. V dôsledku vzniku neopraviteľnej vady Diela je Zhotoviteľ tiež povinný zaplatiť Objednávateľovi spôsobenú škodu vyjadrenú znalcom, ktorého určí Objednávateľ. Náklady na znalecké ocenenie znáša Zhotoviteľ.
8. Zhotoviteľ je povinný odstrániť bez zbytočného odkladu aj také vady, zodpovednosť za vznik ktorých popiera, ktorých odstránenie však neznesie odklad. Náklady takto vzniknuté budú uhradené na základe vzájomnej dohody zmluvných strán podľa spôsobu tvorby ceny Diela, t.j. jednotkové ceny použitých vecí podľa Rozpočtu stavby a preukázané množstvo vykonaných prác.
9. V prípade, že Zhotoviteľ oznámené (reklamované) vady neodstráni v dohodnutej lehote alebo v primeranej lehote napriek tomu, že Objednávateľ vytvoril Zhotoviteľovi podmienky na ich odstránenie, má Objednávateľ právo dať ich odstrániť tretej osobe na náklady Zhotoviteľa.
10. Zhotoviteľ sa zaväzuje počas trvania záručnej doby raz ročne prekontrolovať za účasti povereného zamestnanca Objednávateľa Dielo za účelom zistenia a následne odstránenia záručných vád. O každej prehliadke bude spísaný protokol o vykonaní záručnej prehliadky potvrdený oboma zmluvnými stranami. O záručnú prehliadku Diela požiada Zhotoviteľ Objednávateľa najmenej 10 dní pred navrhovaným termínom prehliadky.

**Článok IX.**

**Zmluvné sankcie**

1. Ak zhotoviteľ odovzdá Dielo Objednávateľovi po termíne uvedenom v bode 5. čl. III. Zmluvy alebo ho neodovzdá prípadne Objednávateľ Dielo odmietne prevziať podľa z dôvodov podľa bodu 9. a 10. Čl. III. Zmluvy, alebo Zhotoviteľ neplní čiastkové plnenie v termíne podľa Harmonogramu Diela svojim zavinením, je Objednávateľ oprávnený požadovať od Zhotoviteľa zaplatenie zmluvnej pokuty za každý deň omeškania a to nasledovne:
   1. Vo výške 400 Eur za každý deň omeškania po dobu prvých desiatich dní omeškania,
   2. Vo výške 700 Eur za každý deň omeškania po dobu desiatich dní omeškania nasledujúcich po dňoch v zmysle bodu a),
   3. Vo výške 1 000 Eur za každý deň omeškania po dobu desiatich dní omeškania nasledujúcich po dňoch omeškania v zmysle bodu a) a následne b).
2. Ak Zhotoviteľ nezačne s odstraňovaním vád do dvoch dní od uplatnenia písomnej uznanej reklamácie, alebo vád, ktoré neznesú odklad a to aj v prípade, že zodpovednosť Zhotoviteľa za takéto vady je sporná, je Objednávateľ oprávnený požadovať od Zhotoviteľa zaplatenia zmluvnej pokuty vo výške 200 Eur za každú vadu a za každý deň omeškania.
3. Objednávateľ môže požadovať od Zhotoviteľa zaplatenie zmluvnej pokuty vo výške 200 Eur za každý deň omeškania s vyprataním staveniska v lehote podľa bodu 11. čl. III. Zmluvy.
4. Zhotoviteľ si môže v prípade omeškania Objednávateľa so zaplatením peňažných záväzkov uplatniť u Objednávateľa zaplatenie úrokov z omeškania vo výške 0,03 % z nezaplatenej sumy za každý deň omeškania formou vystavených faktúr.
5. Objednávateľ si môže v prípade, že Zhotoviteľ nevykoná povinnosť podľa bodu 10. čl. VIII. Zmluvy, uplatniť u Zhotoviteľa zmluvnú pokutu vo výške 200 Eur za každý deň omeškania.
6. Objednávateľ je oprávnený sankciu podľa tohto článku voči Zhotoviteľovi uplatňovať aj formou vystavenia faktúry, pričom splatnosť takejto faktúry je 30 kalendárnych dní odo dňa doručenia Zhotoviteľovi.
7. Uplatnením zmluvnej pokuty nie je dotknuté právo Objednávateľa požadovať od Zhotoviteľa aj náhradu škody spôsobenej porušením povinností, na ktorú sa vzťahuje zmluvná pokuta, a to aj vo výške presahujúcej zmluvnú pokutu.

**Článok X.**

**Mlčanlivosť a ochrana duševného vlastníctva**

1. Zmluvné strany sa zaväzujú považovať skutočnosti alebo informácie, ktoré sa dozvedeli na základe alebo v súvislosti s uzatvorením alebo realizáciou Zmluvy sú dôverné. Za dôverné sa tiež považujú informácie, ktoré sú predmetom obchodného tajomstva a osobné údaje. Zmluvné strany sa zaväzujú dôverné informácie chrániť a zachovávať o nich mlčanlivosť až do doby, kedy sa tieto stanú všeobecne známymi za predpokladu, že sa tak nestane porušením povinností mlčanlivosti. Dôverné informácie sa zmluvné strany zaväzujú nezneužiť a nesprístupniť tretím neoprávneným osobám.
2. Zmluvné strany sa zaväzujú, že zabezpečia aby ich zamestnanci, subdodávatelia alebo spolupracujúce tretie osoby zachovávali mlčanlivosť v zmysle tohto článku.

**Článok XI.**

**Doručovanie**

1. Odstúpenie od Zmluvy, dodatky k Zmluve, faktúry, doklady o skúškach a doklady potrebné ku kolaudácii, predĺženie alebo skrátenie čiastkových termínov odovzdania Diela a všetky doklady a dokumenty uvedené v tejto Zmluve budú vyhotovené písomne a doručené druhej zmluvnej strane osobne alebo zaslané poštou. Odstúpenie od Zmluvy a faktúry doručujú zmluvné strany osobne alebo formou doporučenej zásielky.
2. Objednávateľ je oprávnený pre doručovanie všetkých písomností určiť adresu tretej osoby, pričom doručenie písomností tretej osoby sa považuje za doručenie Objednávateľovi. Povinnosť doručovania písomností tretej osoby vzniká Zhotoviteľovi dňom, keď mu bude doručené oznámenie Objednávateľa o uplatnení si tohto oprávnenia a o kontaktných údajoch tretej osoby.
3. Všetky písomnosti sa považujú za doručené aj v prípade neprevzatia zásielky odoslanej poštou zmluvnou stranou na adresu sídla alebo miesta podnikania druhej zmluvnej strany alebo na adresu uvedenú v záhlaví zmluvy resp. na adresu tretej osoby oznámenej Objednávateľom; za deň doručenia sa v tomto prípade považuje prvý deň nasledujúceho mesiaca po odoslaní písomnosti zmluvnou stranou.
4. Ostatné prejavy vôle zmluvných strán, na ktoré sa nevzťahuje bod 1. tohto článku Zmluvy môžu byť doručované tiež na nasledovné adresy:
   1. Objednávateľovi elektronicky na adresu: [skola@szsmi.eu.sk](mailto:skola@szsmi.eu.sk);
   2. Zhotoviteľovi elektronicky na adresu: ................................

V prípade doručovania podľa tohto odseku, druhá zmluvná strana bezodkladne potvrdí prijatie doručenia preukaznou formou /potvrdenie o prijatí doručenia sa opätovne nepotvrdzuje.

Zmluvné strany sú oprávnené údaje v bode 4. tohto článku Zmluvy jednostranne meniť bez potreby uzatvorenia dodatku, takáto zmena je voči druhej zmluvnej strane účinné dňom, keď jej bude doručené písomné oznámenie o zmene.

**Článok XII.**

**Trvanie zmluvy**

1. Zmluvné strany sa dohodli, že Zmluvu je možnú ukončiť okamžitým odstúpením od Zmluvy v prípade podstatného porušenia Zmluvy, za ktoré sa považuje:
   1. Zhotoviteľ:
      1. Bezdôvodne odmietne prevziať stavenisko uvedené v čl. III.
      2. Neodovzdá Objednávateľovi Dielo alebo časť diela, na ktorého samostatnom odovzdaní sa zmluvné strany dohodli, riadne a včas, alebo
      3. Opakovane dodá vadné Dielo.
   2. Objednávateľ:
      1. Nezaplatí cenu Diela v lehote do 30 dní po splatnosti záverečnej faktúry napriek predchádzajúcemu písomnému upozorneniu Zhotoviteľ na omeškanie.
2. Objednávateľ je oprávnený odstúpiť od Zmluvy aj v prípade, ak Zhotoviteľ podlieha zákonu č. 7/2005 Zz. o konkurze a reštrukturalizácii v platnom znení a podľa tohto zákona bol podaný návrh na vyhlásenie konkurzu na majetok Zhotoviteľa alebo bol podaný návrh na povolenie reštrukturalizácie Zhotoviteľa.
3. Zmluvné strany sa dohodli, že Objednávateľ je oprávnený odstúpiť od Zmluvy aj v prípade, ak Zhotoviteľ je alebo bol zapísaný v zozname osôb zverejneným podľa § 69 ods. 15 zák. č. 222/2004 Zz. o dani z pridanej hodnoty. Pre uplatnenie práva Objednávateľa podľa tohto bodu nie je rozhodujúce, kedy bol Zhotoviteľ počas platnosti Zmluvy do zoznamu zapísaný.
4. Odstúpenie od Zmluvy je účinné dňom jeho doručenia druhej zmluvnej strane, ak v odstúpení nie je uvedený neskorší dátum účinnosti odstúpenia.
5. Zmluvné strany sa dohodli, že Objednávateľ je oprávnený odstúpiť od tejto Zmluvy aj bez uvedenia dôvodu a Zhotoviteľ nemá nárok na náhradu škody alebo ujmy v dôsledku využitia práva Objednávateľa podľa tohto bodu. V prípade odstúpenia od Zmluvy podľa tohto bodu sa zmluvné strany dohodli, že:
   1. Vylučujú aplikáciu § 345 až 350 a § 351 ods. 2 Obchodného zákonníka na vzťah založený touto Zmluvou,
   2. Zmluva sa zrušuje s účinkami od doručenia odstúpenia od Zmluvy Zhotoviteľovi (ex nunc),
   3. Na tento prípad bod. 7 tohto článku zmluvy,
   4. Zhotoviteľ do 5 dní od zániku Zmluvy vráti Objednávateľovi časť zaplatenej ceny za Dielo, za tú časť Diela, ktorú by mal podľa Zmluvy vykonať, ak by k odstúpeniu od Zmluvy nedošlo (ak cenu nie je možné určiť z Rozpočtu stavby, zmluvné strany si túto výšku dohodnú).
   5. V prípade, že Objednávateľ do dňa doručenia odstúpenia od Zmluvy za Dielo ešte nezaplatil, Zhotoviteľ má nárok na zaplatenie tej časti Diela, ktoré bolo Objednávateľovi do dňa odstúpenia od Zmluvy odovzdané, resp. tých častí Diela, ktoré boli zabudované do veci Objednávateľa a stali sa súčasťou veci Objednávateľa, ak na Objednávateľa prešlo vlastnícke právo. Podľa tohto písmena sa primerane postupuje aj v prípade, ak Objednávateľom zaplatená časť Diela podľa predchádzajúceho písmena je nižšia, akú má Zhotoviteľ dostať, aby mal zaplatené za tú časť Diela (vrátane zabudovaných vecí), ktorú do dňa odstúpenia od Zmluvy odovzdal Objednávateľovi a previedol na Objednávateľa vlastnícke právo.
   6. Ak sa v konkrétnom prípade zmluvné strany nedohodnú písomne inak, nemajú zmluvné strany voči sebe iné nároky z titulu odsotenia od Zmluvy, ako sú uvedené v tomto ods. a bodu 7 článku XII.
6. Odstúpením od Zmluvy zanikajú všetky práva a povinnosti zmluvných strán vyplývajúce zo Zmluvy, okrem povinnosti mlčanlivosti, nárokov na náhradu škody (ak v Zmluve nie je uvedené inak), nárokov na zmluvné alebo zákonné sankcie.
7. Objednávateľ je oprávnený odstúpiť od Zmluvy v prípade, ak bolo voči Zhotoviteľovi vznesené obvinenie pre trestný čin právnickej osoby (ak Zhotoviteľ nie je osobou podľa § 5 ods. 1 zák. č. 91/2016 Zz.) alebo bol Zhotoviteľ právoplatne odsúdený za spáchanie trestného činu právnickej osoby. Zhotoviteľ je povinný do 7 dní od výzvy Objednávateľa preukázať skutočnosti podľa predchádzajúcej vety napríklad doručením výpisu z registra trestov Zhotoviteľa.

**Článok XIII.**

**Záverečné ustanovenia**

1. Zmluvné strany vyhlasujú, že Zmluvu uzavreli slobodne, vážne, určite a zrozumiteľne, ich zmluvná voľnosť nie je obmedzená a na znak súhlasu s obsahom Zmluvy ju podpisujú.
2. Práva a povinnosti výslovne neupravené Zmluvou sa riadia ustanoveniami Obchodného zákonníka a ostatných právnych predpisov platných v Slovenskej republike.
3. Meniť obsah zmluvy je možné len formou písomných dodatkov podpísaných zmluvnými stranami v súlade s ustanoveniami podľa zák. č. 343/2015 Zz. v platnom znení.
4. Zhotoviteľ nie je oprávnený previesť práva a/alebo povinnosti zo Zmluvy bez písomného predchádzajúceho súhlasu Objednávateľa.
5. Zmluva je vyhotovená v 4 rovnopisoch s platnosťou originálu, objednávateľ obdrží 2 rovnopisy, Zhotoviteľ 2 rovnopisy.
6. Zmluva je platná dňom podpisu zmluvnými stranami, účinnosť nadobúda nasledujúci deň po dni zverejnenia Zmluvy na webovom sídle Objednávateľa.
7. Súčasťou zmluvy sú:
   1. Rozpočet stavby vrátane zoznamu ekvivalentných položiek *(pokiaľ sa uplatňuje)*
   2. Harmonogram diela
   3. Zoznam subdodávateľov *(pokiaľ sa uplatňuje)*

**Za objednávateľa: Za zhotoviteľa:**

V ................................... dňa \_\_\_\_\_\_\_\_\_\_\_\_ V .............................................dňa \_\_\_\_\_\_\_\_\_\_\_\_